|  |
| --- |
| **Objekta higiēniskais novērtējums** |

|  |
| --- |
| Valmierā |

|  |
| --- |
| 26.05.2023 |

|  |
| --- |
| 1. **Objekta nosaukums:** Jauniešu naktsmītnes ar stadiona teritoriju |
| 1. **Objekta īpašnieks:** SIA “Olimpiskais centrs “Limbaži””, reģ. Nr. 44103021789, Parka iela 36, Limbaži, LV-4001 |
| 1. **Objekta adrese:** Sporta iela 3, Limbaži, Limbažu novads, LV-4001 |
| 1. **Novērtēšanu veica:** 23.05.2023., vides veselības analītiķe Dina Līte-Zaķe |
| 1. **Novērtēšanā piedalījās:** SIA “Olimpiskais centrs “Limbaži”” tehniskais direktors Zintis Pētersons, viesnīcas vadītāja Jeļena Paimetova |
| 1. **Konstatēts**   **6.1. Vispārīgās ziņas par objektu/ objekta raksturojums**  SIA “Olimpiskais centrs “Limbaži”” stadiona teritorijā tiek nodrošināta Limbažu un Salacgrīvas sporta skolas audzēkņu profesionālās ievirzes sporta izglītības mācību programmas apguve, realizējot vieglatlētikas, smaiļošanas un kanoe airēšanas programmas, tiek organizētas dažāda līmeņa sacensības vieglatlētikā, basketbolā, volejbolā, futbolā 7:7, minifutbolā telpās, galda tenisā, novusā, šahā, dambretē, smaiļošanā un kanoe airēšanā, pludmales volejbolā, šautriņu mešanā. Stadionā ir vieglatlētikas sektori: poliuretāna seguma skrejceļš 400 m – 4 celiņi, 110 m taisnē – 6 celiņi, tāllēkšanas un trīssoļlēkšanas bedres, augstlēkšanas sektors, šķēpa mešanas sektori, lodes grūšanas sektori; sporta spēļu laukumi: dabīgā zāliena futbola laukums – 62 x 100 m, poliuretāna seguma tenisa laukums. Pie stadiona ir āra trenažieri un smilšu seguma bērnu rotaļu laukums – soliņi, šūpoles ar 1 mazuļu sēdeklīti, šūpoles balansieris, rotaļu pilsētiņa, vingrošanas pilsētiņa, smilšu kaste, karuselis. Blakus stadionam izvietotas stacionāras tualetes telpas apmeklētāju vajadzībām. Stadiona teritorija ir iežogota.  Stadiona teritorijā atrodas Olimpiskā centra „Limbaži” sportistu viesnīca/ jauniešu naktsmītnes. Sportistu viesnīca ir divstāvu apjoma ēka, kurā līdz rekonstrukcijai paredzēts ekspluatēt telpas 2. stāvā un 1. stāva dušas telpu ar divām ģērbtuvēm. Dušas telpā ir trīs dušas ierīces (bez starpsienām). Ēkas 2. stāvā ir divdesmit divvietīgas istabas (kopā 40 gultas vietas), atpūtas telpa, meiteņu tualetes ar trīs klozetpodiem kabīnēs un divām roku mazgātnēm, zēnu tualete ar trīs klozetpodiem kabīnēs, diviem pisuāriem un divām roku mazgātnēm, dušas telpa ar divām dušas ierīcēm (bez starpsienām) un roku mazgātni. Telpu uzkopšanas līdzekļi tiek uzglabāti slēdzamā skapī.  Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām.  **6.2. Iekštelpu virsmu apdare**  Telpu apdares materiāli ir atbilstoši telpu funkcijai un higiēnas prasībām; ir viegli kopjami un dezinficējami. Grīdas segums visās telpās ir līdzens.  **6.3. Apgaismojums**  Dabiskais un mākslīgais; novērtējot vizuāli – nodrošināta atbilstība pastāvošajām prasībām.  **6.4. Siltumapgāde**  Centralizēta, Limbažu pilsētas siltumapgādes tīkli. Karstais ūdens tiek nodrošināts no siltummezgla un saules kolektoriem (uzstādīti uz ēkas jumta); liekais siltums tiek novadīts ēkas siltumapgādei.  **6.5. Gaisa apmaiņa**  Sportistu viesnīcas istabas ir ar logiem un iespēju vēdināt. Gaisa apmaiņas nodrošināšanai visā ēkā telpu ārsienās ir uzstādītas autonomas rekuperācijas iekārtas ar CO2 detektoriem.  **6.6. Ūdens apgāde**  Centralizēta – Limbažu ūdensapgādes sistēma; nodrošināta aukstā un karstā ūdens padeve. Karstā ūdens padeve tiek nodrošināta no siltummezgla un ar saules kolektoriem.  **6.7. Kanalizācijas sistēma**  Centralizēta – pieslēgums pie Limbažu pilsētas inženiertehniskajiem tīkliem  **6.8. Teritorijas labiekārtošana**  Sportistu viesnīcas teritorijā ir sporta laukums/stadions, rotaļu laukums un āra trenažieri; teritorija ir iežogota; tiek nodrošināta sadzīves atkritumu savākšana atbilstoši higiēnas prasībām.  **6.9. Vides pieejamība**  Netiek vērtēta. Ēkā paredzēti rekonstrukcijas darbi vides pieejamības nodrošināšanai.  **6.10. Riska faktoru novērtēšana un cita informācija**  Telpu uzkopšanu veic viesnīcas personāls. Tiek nodrošināti matrači, spilveni, gultasveļa, segas un spilveni. Gultasveļas mazgāšanu nodrošina SIA “Green Line Services”. Prasībām atbilstošus uzkopšanas un roku dezinfekcijas līdzekļus nodrošina viesnīca.Nepieciešamības gadījumā,bērnu diennakts nometņu laikā,ir iespējams nodrošināt bērnu izolēšanu atsevišķā telpā/vietā. |
| **7. Slēdziens**  **Olimpiskā centra “Limbaži” sportistu viesnīca/jauniešu naktsmītnes ar stadiona teritoriju Sporta ielā 3, Limbažos, Limbažu novadā atbilst higiēnas prasībām.** |
| 1. **Rekomendējamie pasākumi**     1. Objekta īpašniekam rekonstrukcijas darbu laikā dušas telpās paredzēt starpsienu izbūvi starp dušas ierīcēm.    2. Bērnu diennakts nometņu darbības laikā ievērot Valsts izglītības satura centra „Vadlīnijas piesardzības pasākumiem bērnu nometņu organizētājiem” vai aktuālajiem piesardzības pasākumiem, ja tādi tiks rekomendēti gada laikā pēc Atzinuma saņemšanas.    3. Bērnu diennakts nometņu darbības laikā nodrošināt Ministru kabineta 2009. gada 1. septembra noteikumu Nr.981 „Bērnu nometņu organizēšanas un darbības kārtība” prasību izpildi.    4. Iepazīties un sekot līdz Slimību profilakses un kontroles centra sniegtajām rekomendācijām par priekšmetu un virsmu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu.    5. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību 2017. gada 28. novembra Ministru kabineta noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā. Tuvākā peldvieta, kura ir iekļauta valsts monitoringa programmā un kurā tiek veikta peldvietas ūdens kvalitātes pārbaude, ir Limbažu Lielezera pludmalē. |

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Dina Līte-Zaķe, 64281130 |
| dina.lite-zake@vi.gov.lv |